**OSNOVNA ŠKOLA ŠTEFANJE**

**Štefanje 72, 43246 Štefanje**

**KRITERIJI ZA VREDNOVANJE VLADANJA UČENIKA**

Prema čl. 72., st. 5. *Zakona o odgoju i obrazovanju u osnovnoj i srednjoj školi*, opisne ocjene iz vladanja su:

* + uzorno
	+ dobro
	+ loše

**UZORNO VLADANJE**

* + učenici koji su uzor drugim učenicima, imaju razvijene socijalne vještine (socijalno uklopljeni, empatični, altruistični, tolerantni, suradnički raspoloženi) i ističu se uljudnim ponašanjem prema odraslima, prema slabijima, prema učenicima s posebnim potrebama
	+ učenici bez kaznenih pedagoških mjera
	+ učenici koji redovito izvršavaju svoje školske obveze u skladu sa svojim sposobnostima te poštuju školska pravila kao i sva dogovorena pravila
	+ učenici koji reagiraju na upozorenje
	+ učenici koji nisu upisivani ili su rijetko upisivani u obrazac praćenja učenja i ponašanja učenika zbog narušavanja razredne discipline ili nereagiranja na učiteljeva usmena upozorenja (1 do 2 zapisa tijekom polugodišta)

**DOBRO VLADANJE**

* + učenici koji češće zahtijevaju pedagoške postupke za korigiranje ponašanja (upozorenje, savjet, restitucija)
	+ učenici kojima treba povremeni poticaj za uljudnim ponašanjem prema odraslima, prema slabijima, prema učenicima s posebnim potrebama
	+ učenici kojima je tijekom školske godine izrečena pedagoška mjera opomene
	+ učenici koji su do 5 puta tijekom polugodišta upisivani u obrazac praćenja učenja i ponašanja učenika zbog narušavanja razredne discipline ili nereagiranja na učiteljeva usmena upozorenja

**LOŠE VLADANJE**

* + učenici koji često zahtijevaju pedagoške postupke za korigiranje ponašanja(upozorenje, savjet, restitucija)
	+ učenici kojima često treba poticaj za uljudnim ponašanjem prema odraslima, prema slabijima, prema učenicima s posebnim potrebama
	+ učenici koji su više od 5 puta u polugodištu upisivani u obrazac praćenja učenja i ponašanja učenika zbog narušavanja razredne discipline ili nereagiranja na učiteljeva usmena upozorenja
	+ učenici koji su u korigiranju svog ponašanja (narušavanje razredne discipline, vršnjački sukob i nasilje, nepoštivanje školskih obveza) zahtijevali, osim savjetodavnog rada razrednika, stručnih suradnika i ravnatelja i uključivanje djelatnika CZSS-a ili PU
	+ učenici kojima je tijekom školske godine izrečena pedagoška mjera ukora ili strogog ukora